फाइनल देखने भारत आए हैं श्रींलकाई बॉलर के रिश्तेदार, बहन बोली- मेरा भाई सुरक्षित हाथों में
Chennai Super Kings IPL Final - MS Dhoni Supports Matheesha Pathirana. चेन्नई सुपर किंग्स के तेज गेंदबाज मथीश पथिराना का परिवार गुरुवार को टीम के कप्तान महेंद्र सिंह धोनी से गुरुवार को मिला। पथिराना ने इस सीजन में 17 विकेट ले चुके हैं।
चेन्नई सुपर किंग्स (CSK) के श्रीलंकाई तेज गेंदबाज मथीशा पथिराना उर्फ मल्ली का परिवार गुरुवार को टीम के कप्तान महेंद्र सिंह धोनी से मिला। पथिराना इस सीजन में चेन्नई के लिए डेथ ओवर्स स्पेशलिस्ट की भूमिका में हैं और अब तक 17 विकेट ले चुके हैं। गुजरात के खिलाफ क्वालिफायर-1 में पथिराना से 16वां ओवर कराने के लिए धोनी ने मैच को चार मिनट तक रोक दिया था।
पथिराना की बहन विशुका ने धोनी के साथ मुलाकात की तस्वीर को इंस्टाग्राम पर शेयर करते हुए लिखा- मेरा भाई मल्ली अब सुरक्षित हाथों में है। धोनी ने हमसे कहा है कि मथीशा को लेकर चिंता करने की जरूरत नहीं है। वह मेरे साथ है।
20 साल के श्रीलंकाई खिलाड़ी पथिराना का परिवार IPL फाइनल देखने के लिए भारत आया हुआ है। IPL के 16वें सीजन का फाइनल 28 अप्रैल को अहमदाबाद के नरेंद्र मोदी स्टेडियम में खेला जाना है। चेन्नई ने पहले क्वालिफायर में गुजरात टाइटंस को हराया है। रविवार को फाइनल में टीम का मुकाबला गुजरात टाइटंस और मुंबई इंडियंस के बीच होने वाले दूसरे क्वालिफायर के विनर से होगा।
ब्रावो की कमी पूरी की
वेस्टइंडीज के स्टार ऑलराउंडर ड्वेन ब्रावो चेन्नई की टीम के डेथ ओवर स्पेशलिस्ट थे। उनके रिटायरमेंट के बाद से ही टीम इस रोल के लिए गेंदबाज की तलाश में थी। पथिराना ने आखिरी ओवर में सटीक गेंदबाजी के जरिए चेन्नई की तलाश पूरी कर दी है। उनका एक्शन काफी हद तक श्रीलंका के ही लसिथ मलिंगा से मिलता-जुलता है। इस वजह से बल्लेबाजों के लिए उन्हें रीड कर पाना काफी मुश्किल होता है।
2022 में चेन्नई टीम का हिस्सा बने थे पथिराना
CSK ने पथिराना को 2022 में IPL के मेगा ऑक्शन में 20 लाख रुपए में अपने साथ जोड़ा था। इससे पहले पथिराना को 2020 में दिल्ली कैपिटल्स ने खरीदा था। पथिराना ने इस सीजन में CSK के लिए खेले 11 मैचों में 7.72 के इकोनॉमी रेट से 17 विकेट लिए हैं। वह CSK के तीसरे सबसे ज्यादा विकेट लेने वाले गेंदबाज हैं। उनसे आगे तुषार देशपांडे और रविंद्र जडेजा हैं। तुषार 15 मैचों में 21 विकेट लेकर चेन्नई के टॉप विकेट टेकर हैं। जडेजा 19 विकेट लेकर टीम के दूसरे सबसे ज्यादा विकेट लेने वाले गेंदबाज हैं।
चेन्नई सबसे ज्यादा 10वीं बार फाइनल में पहुंची
चेन्नई ने मंगलवार को अपने होमग्राउंड चेपॉक स्टेडियम में खेले गए क्वालिफायर-1 में डिफेंडिंग चैंपियन गुजरात टाइटंस को 15 रन से हरा दिया। इसके साथ ही महेंद्र सिंह धोनी की टीम ने सबसे ज्यादा 10वीं बार IPL फाइनल में जगह बनाई है। चेन्नई पिछले साल 9वें स्थान पर थी। अब तक चेन्नई 4 बार खिताब जीत चुकी है।
स्पोर्ट्स की अन्य खबरें भी पढ़ें...
चेन्नई 10वीं बार फाइनल में, 15 रन से हारी गुजरात:जडेजा ने 18 रन देकर 2 विकेट लिए, सीजन में गायकवाड की 5वीं फिफ्टी
चेन्नई सुपरकिंग्स IPL 2023 के फाइनल में पहुंच गई है। चेन्नई ने मंगलवार को अपने होमग्राउंड चेपॉक स्टेडियम में खेले गए क्वालिफायर-1 में डिफेंडिंग चैंपियन गुजरात टाइटंस को 15 रन से हरा दिया। पूरी खबर पढ़ने के लिए यहां क्लिक करें। 
धोनी ने रिस्क लिया, टीम पेनल्टी के बावजूद जीती:पथिराना से बॉलिंग कराने के लिए 4 मिनट रुका खेल; क्वालिफायर-1 के टॉप मोमेंट्स
इंडियन प्रीमियर लीग-16 की पहली फाइनलिस्ट टीम तय हो गई है। महेंद्र सिंह धोनी की कप्तानी वाली चेन्नई सुपरकिंग्स ने मंगलवार रात क्वालिफायर-1 में डिफेंडिंग चैंपियन गुजरात टाइटंस को 15 रन से हराकर फाइनल में जगह बना ली। पूरी खबर पढ़ने के लिए यहां क्लिक करें। 